החלטת שירותי הדת היהודיים (גמלאות לראש מועצה דתית וסגניו)

{{ח:התחלה}}
{{ח:כותרת|החלטת שירותי הדת היהודיים (גמלאות לראש מועצה דתית וסגניו), התשמ״א–1981}}

{{ח:פתיח-התחלה}}
{{ח:תיבה|ק״ת תשמ״א, 924|החלטת שירותי הדת היהודיים (גמלאות לראש מועצה דתית וסגניו)|https://olaw.org.il/takanot/takanot-4228.pdf}}; {{ח:תיבה|תש״ן, 1257|תיקון|https://olaw.org.il/takanot/takanot-5292.pdf}}; {{ח:תיבה|תשנ״ט, 815|תיקון|https://olaw.org.il/takanot/takanot-5973.pdf}}; {{ח:תיבה|תשע״ז, 1379|תיקון|https://olaw.org.il/takanot/takanot-7840.pdf}}.
{{ח:סוגר}}
{{ח:מפריד}}

{{ח:מבוא}}
בתוקף הסמכויות לפי {{ח:חיצוני|חוק שירותי הדת היהודיים#סעיף 14|סעיף 14}} {{ח:חיצוני|חוק שירותי הדת היהודיים|לחוק שירותי הדת היהודיים [נוסח משולב], התשל״א–1971}} (להלן – החוק), {{ח:חיצוני|חוק הרשויות המקומיות (גמלאות לראש רשות וסגניו)/מועצות דתיות#סעיף 2|וסעיף 2}} {{ח:חיצוני|חוק הרשויות המקומיות (גמלאות לראש רשות וסגניו)/מועצות דתיות|לחוק הרשויות המקומיות (גמלאות לראש רשות וסגניו), התשל״ז–1977}}, מחליטה ועדת העבודה והרווחה של הכנסת לאמור:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: הוראות כלליות}}

{{ח:פנימי|פרק ב|פרק ב׳: גמלאות ושיעורן}}

{{ח:פנימי|פרק ג|פרק ג׳: שונות}}

{{ח:קטע2|פרק א|פרק א׳: הוראות כלליות}}

{{ח:סעיף|1|הגדרות|תיקון: תשנ״ט}}
{{ח:ת}} בהחלטה זו –
{{ח:ת|סוג=הגדרה}} ”ראש רשות“ – אדם המכהן כראש מועצה דתית או כסגנו בשכר, ובלבד שהסגן נמנה עם סוגים או ממלא תפקיד שקבע שר הדתות בצו, כאמור {{ח:חיצוני|חוק הרשויות המקומיות (גמלאות לראש רשות וסגניו)/מועצות דתיות#סעיף 1|בהגדרה ”ראש רשות“ שבסעיף 14 לחוק}};
{{ח:ת|סוג=הגדרה}} ”ראש רשות לשעבר“ – אדם שכיהן כראש מועצה דתית או כסגנו בשכר, וחדל לכהן, ובלבד שהסגן נמנה עם סוגים או ממלא תפקיד שקבע שר הדתות בצו כאמור {{ח:חיצוני|חוק הרשויות המקומיות (גמלאות לראש רשות וסגניו)/מועצות דתיות#סעיף 1|בהגדרת ”ראש רשות“ שבסעיף 14 לחוק}};
{{ח:ת|סוג=הגדרה}} ”גמלה“ – קצבה או מענק, לרבות תשלומים אחרים נוספים;
{{ח:ת|סוג=הגדרה}} ”המשכורת האחרונה“ – לענין תשלום מענק לראש רשות לשעבר או לזכאים מכוחו – שכר יסוד, תוספת יוקר ותוספת משפחה שנקבעו על פי {{ח:חיצוני|חוק שירותי הדת היהודיים|החוק}}, וששולמו לאותו ראש רשות ערב חדלו לכהן;
{{ח:ת|סוג=הגדרה}} ”המשכורת הקובעת“ – לענין חישוב גמלאות של זכאי ביום פלוני – שכר יסוד, תוספת יוקר ותוספת משפחה שנקבעו על פי {{ח:חיצוני|חוק שירותי הדת היהודיים|החוק}}, המגיעים באותו יום לראש רשות שדרגת משכורתו כדרגת המשכורת שהיתה לאותו זכאי ערב חדלו לכהן;
{{ח:ת|סוג=הגדרה}} ”מענק“ – תשלום חד־פעמי;
{{ח:ת|סוג=הגדרה}} ”קצבה“ – סכום המשתלם מדי חודש;
{{ח:ת|סוג=הגדרה}} ”שאיר“ –
{{ח:תתת|(1)}} בן זוגו של הנפטר;
{{ח:תתת|(2)}} ילדו של הנפטר, לרבות ילד חורג וילד מאומץ, ונכדו של הנפטר שפרנסתו היתה עליו ביום מותו, אם לא מלאו להם עשרים שנה, או אף שמלאו להם עשרים שנה אך עקב ליקוי גופני או שכלי אינם מסוגלים לכלכל את עצמם, ואין להם הכנסה כדי מחייתם;
{{ח:תתת|(3)}} הוריו של נפטר שפרנסתם היתה עליו בעת פטירתו, אם לא השאיר בני משפחה כאמור בפסקאות (1) ו־(2);
{{ח:תתת|(4)}} קטינים שהיו תלויים בנפטר בעת פטירתו, אם לא השאיר גם הורים כאמור בפסקה (3);
{{ח:ת|סוג=הגדרה}} ”תוספת שכר“ – תוספת שכר בגובה של 40% ששולמה לראש רשות ולראש רשות לשעבר החל ביום כ״ב בטבת התשנ״ז (1 בינואר 1997), לרבות העדכונים.

{{ח:סעיף|2|חישוב תקופות}}
{{ח:ת}} לענין החלטה זו –
{{ח:תת|(1)}} כל תקופת זמן העולה על 15 ימים תיחשב כחודש ואילו תקופה קטנה מזו לא תובא בחשבון;
{{ח:תת|(2)}} בחישוב שנות כהונה כראש רשות, יראו עודף העולה על 180 יום כשנה ואילו תקופה קטנה מזו לא תובא בחשבון.

{{ח:סעיף|3|חישוב גיל}}
{{ח:ת}} בחישוב שנת גיל לענין החלטה זו, יראו עודף העולה על 180 יום כשנה ואילו תקופה קטנה מזו לא תובא בחשבון.

{{ח:סעיף|4|חישוב המשכורת הקובעת במשכורת חלקית}}
{{ח:ת}} בחישוב משכורתו הקובעת של ראש רשות לשעבר, שקיבל משכורת חלקית בכל תקופת כהונתו או בחלק ממנה, יחולו הוראות מיוחדות אלה:
{{ח:תת|(1)}} קיבל ראש הרשות משכורת חלקית ששיעור חלקיותה לא נשתנה כל תקופת כהונתו, תהא משכורתו הקובעת ביום פלוני – שכר יסוד, תוספת יוקר ותוספת משפחה שנקבעו על פי החוק המגיעים באותו יום לראש רשות שדרגת משכורתו כדרגת המשכורת שהיתה לראש הרשות ערב חדלו לכהן, כפול בשיעור האמור;
{{ח:תת|(2)}} קיבל ראש הרשות משכורת חלקית ששיעור חלקיותה נשתנה מתקופה לתקופה, תהא משכורתו הקובעת ביום פלוני – הסכום המגיע כאמור בפסקה (1) כפול בממוצע המשוקלל של שיעורי משכורתו בתקופות השונות של כהונתו; הוראה זו תחול גם לגבי התקופות שבהן קיבל ראש הרשות משכורת מלאה;
{{ח:תת|(3)}} עלתה תקופת כהונתו של ראש הרשות על 210 חדשים, יחושב הממוצע המשוקלל לפי פסקה (2) לפי שיעורי המשכורת ב־210 החדשים הנוחים לו ביותר.

{{ח:קטע2|פרק ב|פרק ב׳: גמלאות ושיעורן}}

{{ח:סעיף|5|קצבה לראש רשות לשעבר|תיקון: תשנ״ט}}
{{ח:ת}} ראש רשות לשעבר שחדל לכהן אחרי שהגיע לגיל ארבעים וחמש, תשולם לו כל ימי חייו החל מהיום שבו חדל לכהן, קצבה בסכום שהוא שישית האחוז מהמשכורת הקובעת כפול במספר חדשי כהונתו במועצה הדתית, ובלבד שנתקיימה אחת מאלה:
{{ח:תת|(1)}} כיהן כראש רשות ארבע שנים לפחות;
{{ח:תת|(2)}} כיהן כראש רשות תקופה קצרה מארבע שנים, אך לפני שנבחר כראש רשות כיהן כחבר הכנסת ונתקיימו בו שני אלה:
{{ח:תתת|(א)}} הוא חדל לכהן כחבר הכנסת לא יותר משנה לפני היבחרו לכהונת ראש רשות;
{{ח:תתת|(ב)}} תקופת כהונתו כחבר הכנסת בצירוף תקופת כהונתו כראש רשות, מגיעה לתקופה של ארבע שנים לפחות.

{{ח:סעיף|6||תיקון: תש״ן}}
{{ח:ת}} {{ח:הערה|(בוטל).}}

{{ח:סעיף|7||תיקון: תש״ן}}
{{ח:ת}} {{ח:הערה|(בוטל).}}

{{ח:סעיף|8|חישוב תקופת כהונה לענין הזכות לקצבה ושיעורה}}
{{ח:ת}} בקביעת זכות הקצבה של ראש רשות לשעבר ושיעורה, לענין החלטה זו, יבואו במנין –
{{ח:תת|(1)}} כל תקופת כהונתו כראש רשות, למעט תקופה שבעדה שולם לו מענק לפי {{ח:פנימי|סעיף 13|סעיף 13}} שלא הוחזר כאמור {{ח:פנימי|סעיף 14|בסעיף 14}};
{{ח:תת|(2)}} כל תקופת כהונתו כחבר הכנסת שאינה מזכה אותו לקצבה כחבר הכנסת, אם נתקיימו בו כל אלה:
{{ח:תתת|(א)}} חדל לכהן כחבר הכנסת לא יותר משנה לפני היבחרו לראש רשות;
{{ח:תתת|(ב)}} העביר לקופת המועצה הדתית את סכום המענק שקיבל עקב חדלו לכהן כחבר הכנסת, תוך שלושה חדשים מהיום שבו חדל לכהן כראש רשות.

{{ח:סעיף|9|צירוף כהונה קודמת}}
{{ח:ת}} בקביעת הזכות לגמלה של ראש רשות לשעבר ושיעורה, תחושב כתקופת כהונה כראש רשות מחצית כל הזמנים שבהם כיהן בשכר, לפני כהונתו כראש רשות, כיושב ראש של ועד קהילה או כנשיא או כיושב ראש של ועד דתי או מועצת שחיטה או אגודה עותומנית, ושמילאו לדעת שר הדתות תפקידי מועצה דתית בתחומה לפני הקמתה, ובלבד שלא קיבל בתום כהונתו האמורה כל מענק או פיצויי פיטורים.

{{ח:סעיף|10|צירוף תקופות|תיקון: תשנ״ט}}
{{ח:תת|(א)}} בקביעת הזכות לגמלה של ראש רשות לשעבר ושיעורה, תחושב תקופת שירות במשרה ציבורית בשכר כתקופת כהונה כראש רשות ובלבד שנתקיימו כל אלה:
{{ח:תתת|(1)}} שירותו במשרה הציבורית נסתיים תוך שנה שקדמה לבחירתו כראש רשות;
{{ח:תתת|(2)}} אותה תקופה אינה מובאת בחשבון לצורך זכות לגמלה מקופת מועצה דתית, רשות מקומית או מאוצר המדינה או לצורך חישוב שיעורה של גמלה כזו;
{{ח:תתת|(3)}} ראש הרשות הודיע בכתב למנהל הכללי של משרד הדתות, תוך שלושה חדשים מעת שהחל לכהן כראש רשות או תוך שלושה חדשים מיום פרסום החלטה זו ברשומות, לפי המאוחר יותר, על החלטתו להחזיר כל מענק או פיצויי פיטורים ששולמו לו עם פרישתו מהשירות כאמור, והחזירו כאמור {{ח:פנימי|סעיף 30|בסעיף 30}}.
{{ח:תת|(ב)}} שירת ראש רשות לשעבר במשרה ציבורית באופן חלקי, ייעשה החישוב האמור בסעיף קטן (א) לגבי התקופה שבה שירת כאמור, באופן יחסי לשיעור חלקיותה של המשרה.
{{ח:תת|(ג)}} לענין סעיף זה, ”משרה ציבורית“ – שירות במועצה דתית כעובד המועצה הדתית, שירות ברשות מקומית כעובד הרשות המקומית או שירות במדינה כעובד המדינה או כחייל, או כל משרה אחרת המזכה לגמלאות מאוצר המדינה.

{{ח:סעיף|11|הגדלת קצבה בשל תקופת עבודה במוסד ציבורי}}
{{ח:ת}} עבד ראש הרשות לשעבר, בטרם נבחר לכהונת ראש רשות, במשרה שאחד {{ח:חיצוני|חוק שירות המדינה (גמלאות)#סעיף 83|הסעיפים 83}}, {{ח:חיצוני|חוק שירות המדינה (גמלאות)#סעיף 85|85}} {{ח:חיצוני|חוק שירות המדינה (גמלאות)#סעיף 86|או 86 לחוק שירות המדינה (גמלאות) [נוסח משולב], התש״ל–1970}}, חל עליה ואותה תקופת עבודה, כולה או מקצתה, היתה מובאת בחשבון לענין זכויות לגמלאות אילו עבר ראש הרשות לשעבר לשירות המדינה במועד שבו היה לראש רשות, תוגדל הקצבה שאותו ראש הרשות לשעבר זכאי לה לפי החלטה זו באותו שיעור באחוזים שבו היתה גדלה קצבתו אילו היה זכאי לקצבה לפי {{ח:חיצוני|חוק שירות המדינה (גמלאות)|החוק האמור}}, ובלבד שנתמלאו התנאים שנקבעו בסעיפים האמורים או על פיהם.

{{ח:סעיף|12|סייג לשיעור הקצבה}}
{{ח:ת}} קצבה המשתלמת לראש רשות לשעבר לפי החלטה זו לא תעלה על 70% מהמשכורת הקובעת.

{{ח:סעיף|13|מענק לראש רשות הפורש ואינו זכאי לקצבה}}
{{ח:ת}} ראש רשות לשעבר שאינו זכאי לקצבה לפי החלטה זו, ישולם לו בשעה שיחדל לכהן מענק בסכום של 18% מהמשכורת האחרונה ששולמה לו כראש רשות כפול במספר החדשים שכיהן כראש רשות.

{{ח:סעיף|14|ראש רשות לשעבר שנבחר שנית}}
{{ח:ת}} ראש רשות לשעבר שקיבל מענק לפי {{ח:פנימי|סעיף 13|סעיף 13}} ואחרי כן חזר ונבחר לראש רשות, הברירה בידו: רצה – יודיע בכתב למנהל הכללי של משרד הדתות תוך שלושה חדשים מיום שהחל לכהן שנית כראש הרשות, או תוך שלושה חדשים מיום פרסום החלטה זו ברשומות, לפי המאוחר יותר, על החלטתו להחזיר את המענק, ובמקרה כזה יחזירנו כאמור {{ח:פנימי|סעיף 30|בסעיף 30}}; רצה – לא יחזיר את המענק, ובמקרה כזה לא תובא בחשבון תקופת הכהונה שבעדה קיבל מענק בקביעת הזכות לקצבה של ראש הרשות לשעבר ושיעורה כאמור {{ח:פנימי|סעיף 8|בסעיף 8(1)}}.

{{ח:סעיף|15|ויתור על גמלאות למען תגמולים}}
{{ח:ת}} ראש רשות רשאי, תוך שלושה חדשים מיום תחילת כהונתו, לוותר בכתב על גמלאות שהוא ושאיריו זכאים להם לפי החלטה זו, בתנאי שיורה בכתב לרשות לשלם תשלומים חדשיים בשיעור של 18% ממשכורתו בכל חודש לשם שמירה על זכותו וזכות שאיריו לגמלאות במקום כבודתו שבו עבד ערב היבחרו.

{{ח:סעיף|16|ראש רשות שחזר ונבחר}}
{{ח:ת}} ראש רשות לשעבר הזכאי לקצבה עקב חדלו לכהן כראש רשות, והוא נבחר מחדש לכהונת ראש רשות, יחולו לגביו הוראות אלה:
{{ח:תת|(1)}} זכותו לקצבה בעד כהונתו הקודמת בטלה מיום שנבחר מחדש;
{{ח:תת|(2)}} תקופת כהונתו הקודמת תצורף לתקופת כהונתו החדשה;
{{ח:תת|(3)}} היוון ראש הרשות חלק מקצבתו בעד כהונתו הקודמת, יראו, בחישוב הקצבה שתגיע אחרי פרישתו מכהונתו החדשה, את משרתו בכהונתו הקודמת כמשרה חלקית ששיעור חלקיותה כיחס שבין החלק הבלתי מהוון של הקצבה בעד הכהונה הקודמת לבין קצבה מלאה לפי ההיוון; הקצבה לפי האמור תשולם אחרי הפרישה מהכהונה החדשה רק במשך פרק הזמן שבו עולה התקופה שבעדה הוונה הקצבה על צירופן של התקופה שבה הגיעה לראש הרשות קצבה מוקטנת עקב ההיוון לפני תחילתה של הכהונה החדשה והתקופה שבעדה שולמו תשלומים לפי {{ח:פנימי|סעיף 27|סעיף 27(ג)}}; תם אותו פרק זמן, תשולם הקצבה כאילו לא הוון חלק מהקצבה בעד השירות הקודם;
{{ח:תת|(4)}} לענין חישוב הקצבה שתגיע לאחר הפרישה מהכהונה החדשה:
{{ח:תתת|(א)}} אם היתה דרגת המשכורת של ראש הרשות בזמן פרישתו האחרונה גבוהה מדרגת משכורתו בזמן פרישתו הראשונה תחושב המשכורת בקובעת לפי דרגת משכורתו האחרונה;
{{ח:תתת|(ב)}} אם היתה דרגת המשכורת של ראש הרשות בזמן פרישתו האחרונה נמוכה מדרגת משכורתו בזמן פרישתו הראשונה תחושב המשכורת הקובעת לפי הממוצע המשוקלל של דרגות משכורתו בתקופות כהונתו.

{{ח:סעיף|17|גמלה לשאיריו של ראש רשות}}
{{ח:ת}} לשאיריו של ראש רשות שנפטר תשולם קצבה בשיעור שהיה משתלם לנפטר אילו פרש ביום פטירתו.

{{ח:סעיף|18|מענק לשאיריו של ראש רשות|תיקון: תש״ן}}
{{ח:ת}} היו שאירים זכאים לקצבה לפי {{ח:פנימי|סעיף 17|סעיף 17}} הפחותה מ־50% מהמשכורת הקובעת, ישולם לשאירים גם מענק בשיעור של משכורת חודש אחד לכל שנת כהונה ובלבד שהמענק כולו לא יפחת משלוש משכורות ולא יעלה על שתים עשרה משכורות; היתה הקצבה לא פחותה מ־50% מהמשכורת הקובעת, ישולם לשאירים מענק כאמור בניכוי 5% מהמענק בעד כל אחוז שבו עלתה הקצבה על 50% מהמשכורת הקובעת.

{{ח:סעיף|19|מענק לשאירי ראש רשות שאינם זכאים לקצבה|תיקון: תש״ן}}
{{ח:תת|(א)}} לשאיריו של ראש רשות אשר לא היה זכאי לקצבה אילו פרש ביום פטירתו ישולם מענק בסכום שראש הרשות לשעבר היה זכאי לו לפי {{ח:פנימי|סעיף 13|סעיף 13}} אילו פרש ביום פטירתו.
{{ח:תת|(ב)}} מענק לפי סעיף זה לא יפחת מסכום שתים עשרה משכורות.

{{ח:סעיף|20|מענק לבני משפחת ראש רשות שנפטר שאינם זכאים לקצבה|תיקון: תש״ן}}
{{ח:תת|(א)}} ליורשיו על פי דין של ראש רשות אשר היה זכאי לקצבה אילו פרש מכהונתו ביום פטירתו ואשר לא השאיר אחריו שאירים הזכאים לקצבה, ישולם מענק כאמור {{ח:פנימי|סעיף 19|בסעיף 19(א)}}.
{{ח:תת|(ב)}} מענק לפי סעיף זה לא יעלה על סכום שתים עשרה משכורות.

{{ח:סעיף|21||תיקון: תש״ן}}
{{ח:ת}} {{ח:הערה|(בוטל).}}

{{ח:סעיף|22|קצבה לשאירי ראש רשות לשעבר}}
{{ח:ת}} לשאיריו של ראש רשות לשעבר תשולם מיום פטירתו הקצבה שהיתה משתלמת לו, ולענין זה לא תבוא בחשבון הפחתה שהופחתה מקצבת ראש הרשות לשעבר עקב הוראות {{ח:פנימי|סעיף 24|סעיפים 24}} {{ח:פנימי|סעיף 25|ו־25}}.

{{ח:סעיף|23|חלוקת קצבאות}}
{{ח:ת}} לא היו כל השאירים הזכאים סמוכים על שולחן אחד, תחולק הקצבה ביניהם בדרך שיסכימו עליה, ואם לא הסכימו יחולו הוראות אלה:
{{ח:תת|(1)}} השאיר הנפטר בן זוג וילדים – יטול בן הזוג מחצית הקצבה והילדים חולקים את היתרה בשווה;
{{ח:תת|(2)}} לא השאיר הנפטר בן זוג – כל הזכאים חולקים בשווה.

{{ח:סעיף|24|הקטנת קצבאות לזכאים בשל הכנסה אחרת|תיקון: תשע״ז}}
{{ח:תת|(א)}} מקצבה של זכאי שיש לו הכנסה כעובד ממשכורת המשתלמת לו מקופת המועצה הדתית שבה כיהן ערב פרישתו, יופחת כל סכום שבו עולה הקצבה לפי החלטה זו בצירוף ההכנסה האמורה על המשכורת הקובעת, ובלבד שהסכום המופחת לא יעלה על שליש מהקצבה שהזכאי היה מקבל לולא הוראות סעיף קטן זה.
{{ח:תת|(ב)}} משהגיע הזכאי לגיל 65 לא יחולו הוראות סעיף קטן (א).

{{ח:סעיף|25|הקטנת קצבאות לזכאים בשל קצבה|תיקון: תשע״ז}}
{{ח:ת}} מקצבה של זכאי שיש לו הכנסה מקצבה המשתלמת לו מאוצר המדינה, מקופת מועצה דתית, מקופת מועצה מקומית או מקופה שנקבעה כקופה ציבורית לענין {{ח:חיצוני|חוק שירות המדינה (גמלאות)#סעיף 32|סעיף 32(א)(4) לחוק שירות המדינה (גמלאות) [נוסח משולב], התש״ל–1970}} – למעט קצבאות המשתלמות על פי {{ח:חיצוני|חוק הביטוח הלאומי|חוק הביטוח הלאומי [נוסח משולב], התשכ״ח–1968}} – יופחת כל סכום שבו עולה הקצבה לפי החלטה זו בצירוף הקצבה האמורה על 70% מהמשכורת הגבוהה ביותר המשמשת בסיס לחישוב אחת הקצבאות.

{{ח:סעיף|26|סייג להקטנת קצבאות}}
{{ח:ת}} על אף האמור {{ח:פנימי|סעיף 24|בסעיפים 24}} {{ח:פנימי|סעיף 25|ו־25}} לא תופחת קצבתו של בן זוג זכאי, שאין עמו שאירים נוספים הזכאים לקצבה, לסכום הקטן מ־40% מהמשכורת הקובעת.

{{ח:סעיף|26א|קיצבה ומענק|תיקון: תש״ן}}
{{ח:תת|(א)}} ראש רשות לשעבר שנתקיימו בו שלושה אלה:
{{ח:תתת|(1)}} חדל לכהן לאחר שהגיע לגיל 60;
{{ח:תתת|(2)}} כיהן כראש רשות ברציפות 30 שנים לפחות או שתקופת כהונתו כראש רשות, בצירוף תקופת שירות קודמת במשרה ציבורית בשכר כמשמעותה {{ח:פנימי|סעיף 10|בסעיף 10(ג)}} מסתכמת ב־30 שנים לפחות;
{{ח:תתת|(3)}} הוא זכאי לקצבה בשיעור המרבי שנקבע {{ח:פנימי|סעיף 12|בסעיף 12}};
{{ח:תת}} יהיה זכאי, בנוסף לקצבה, למענק בשל תקופת הכהונה העודפת של התקופה המזכה אותו בקצבה בשיעור המרבי או העודפת על 30 השנים האמורות בפסקה (2), הכל לפי התקופה הארוכה שביניהן (להלן – תקופת השירות העודפת).
{{ח:תת|(ב)}} המענק לפי סעיף זה יהיה בשיעור של משכורת חודש אחד, כפי שהיא במועד התשלום, לכל שנה של תקופת השירות העודפת; בעד חלק של שנה ישולם מענק בשיעור יחסי.

{{ח:סעיף|27|היוון}}
{{ח:תת|(א)}} ראש רשות לשעבר רשאי להוון עד עשרים וחמישה אחוזים מקצבתו לתקופה של שש שנים, ולענין זה יראו את הקצבה כאילו היתה משתלמת במלואה, אף אם הופחתה על פי הוראות {{ח:פנימי|סעיף 24|סעיפים 24}} {{ח:פנימי|סעיף 25|ו־25}}.
{{ח:תת|(ב)}} הבקשה להיוון תוגש תוך שנתיים מיום שנעשה ראש הרשות לשעבר זכאי לקצבה.
{{ח:תת|(ג)}} ראש רשות לשעבר שהיוון חלק מקצבתו ועקב הוראות {{ח:פנימי|סעיף 24|סעיפים 24}} {{ח:פנימי|סעיף 25|ו־25}} לא ניתן במועד תשלום פלוני לנכות מקצבתו את האחוז שהיוון, כולו או מקצתו, ישלם לקופת הרשות, לא יאוחר מהיום האחרון לחודש שלאחר החודש האמור, את הסכום שלא ניתן לנכותו.

{{ח:סעיף|28|ביטול ההיוון}}
{{ח:ת}} ראש רשות לשעבר שהיוון חלק מקצבתו כאמור {{ח:פנימי|סעיף 27|בסעיף 27}} רשאי, תוך שלושים יום ממועד ההיוון, לחזור בו מההיוון, ובלבד שיחזיר בתשלום אחד את סכום ההיוון בניכוי הסכומים שנוכו מקצבתו עקב ההיוון; לסכום שעליו להחזיר תיווסף ריבית בשיעור 26% לשנה, ממועד ההיוון עד למועד ההחזרה, על –
{{ח:תת|(1)}} סכום ההיוון פחות הסכומים שנוכו מהקצבה עקב ההיוון;
{{ח:תת|(2)}} מחצית הסכומים שנוכו מהקצבה עקב ההיוון.

{{ח:סעיף|29|הפסקת קצבאות לאלמנה שנישאה שנית}}
{{ח:תת|(א)}} אלמנה זכאית שנישאה שנית, תחדל עם נישואיה השניים מהיות בבחינת שאירה, אולם ישולם לה מענק בשיעור הקצבה שהיתה זכאית לה לאחרונה לפני הנישואים כפול 36.
{{ח:תת|(ב)}} בחישוב המענק לפי סעיף קטן (א) לא יובאו בחשבון ניכויים מקצבה על פי הוראות {{ח:פנימי|סעיף 24|סעיפים 24}} {{ח:פנימי|סעיף 25|ו־25}}.
{{ח:תת|(ג)}} הופקעו הנישואים השניים בשל מות בן הזוג תוך חמש שנים מהיום שנתקיימו, או הופקעו בכל זמן שהוא בשל הליכים שהחלו בהם תוך חמש שנים מיום שנתקיימו, תשוב האשה להחשב שאירה לענין החלטה זו, אולם אם כבר שולם לה המענק לפי סעיף זה, יופחת שיעור הקצבה עד אשר הסכום שיופחת יהיה שווה לסכום המענק שקיבלה, ובלבד שלא יופחת שיעור הקצבה בשום חודש ביותר משליש מהקצבה המשתלמת.

{{ח:קטע2|פרק ג|פרק ג׳: שונות}}

{{ח:סעיף|30|החזרת מענק או פיצויי פיטורים}}
{{ח:ת}} ראש רשות לשעבר שהודיע על החלטתו להחזיר מענק או פיצויי פיטורים לפי {{ח:פנימי|סעיף 10|סעיף 10(א)(3)}} או לפי {{ח:פנימי|סעיף 14|סעיף 14}}, יחזירם צמוד לשיעור העליה במשכורתו הקובעת של ראש רשות שדרגת משכורתו כדרגת המשכורת הנוכחית של ראש הרשות, מיום קבלת המענק או פיצויי הפיטורים ועד ליום שבו הודיע על החלטתו כאמור; ההחזרה תבוצע בין בתשלום אחד, שישולם תוך חדשיים מהיום שהודיע על החלטתו להחזיר את המענק או פיצויי הפיטורים, ובין בתשלומים חדשיים שווים, שישולמו החל מתחילת החודש שלאחר החודש שבו הודיע כאמור; כל אחד מהתשלומים, חוץ מהאחרון שבהם שבו ישולם העודף, לא יפחת מחמישית ממשכורתו החדשית, בעת התשלום.

{{ח:סעיף|31|חישוב תוספת היוקר}}
{{ח:ת}} תוספת היוקר המשתלמת לזכאי לקצבה על פי החלטה זו, תחושב בהתאם לכללים הנהוגים לגבי גמלאות לעובדי מדינה.

{{ח:סעיף|32|תחולה}}
{{ח:ת}} החלטה זו תחול על ראש רשות לשעבר שחדל לכהן אחרי יום כ״א באדר ב׳ התשל״ח (30 במרס 1978) ועל שאיריו.

{{ח:חתימות|כ״ד באדר ב׳ התשמ״א (30 במרס 1981)}}
* '''מנחם פרוש'''
יושב־ראש ועדת העבודה והרווחה
{{ח:סוגר}}
{{ח:סוף}}
[[קטגוריה:בוט חוקים]]